**Datum:** Rijeka,13. srpnja 2023.

**Kolegij:** Patofiziologija

**Voditelj:** izv. prof. dr. sc. Tanja Grubić Kezele

**e-mail voditelja:** tanja.grubic@uniri.hr

**Katedra:** Katedra za temeljne medicinske znanosti

**Studij: Prijediplomski sveučilišni studij - Sestrinstvo izvanredni**

**Godina studija:** 1

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Patofiziologija je obavezni kolegij na studiju Sestrinstva (izvanredni), a sluša se kao turnus u trajanju od jednoga tjedna. Vrijeme predviđeno za kolegij Patofiziologija u ak. god. 2023/24. je od **01.04. – 05.04. 2024**. Nastava će se održati u obliku predavanja, ukupno **2 ECTS boda**. Završni ispit se provodi testom (multiple choice).  Ciljevi, zadaci i planirani ishod kolegija:  Osnovna zadaća ovog kolegija je omogućiti studentu da se primjenom prethodno stečenih znanja iz pretkliničkih disciplina i usvojenih znanja o normalnoj funkciji organizma, upoznaju s etiologijom i patogenezom pojedinih patoloških stanja, kako bi lakše savladali predmete kliničke medicine i bolje razumjeli potrebe sestrinske skrbi.  Okvirni sadržaj kolegija:  Poremećaji u radu srca i cirkulacijskog sustava. Poremećaji građe i funkcije krvi i krvotvornih organa. Poremećaji respiracije. Poremećaji u radu probavnog sustava. Poremećaji u hepatobilijarnom sustavu. Poremećaji u radu bubrega. Endokrinopatije. Odabrane teme iz poremećaja imunološkog sustava.  Izvođenje nastave: Nastava se izvodi u obliku **predavanja.** |

**Popis obvezne ispitne literature:**

|  |
| --- |
| 1. Gamulin S i sur. Patofiziologija, udžbenik za visoke zdravstvene škole, Medicinska naklada, prvo izdanje, Zagreb, 2005. (odabrana poglavlja)  2. Guyton A.C. and Hall J.E. Medicinska fiziologija, dvanaesto izdanje, Medicinska naklada, Zagreb, 2012. (odabrana poglavlja)  3. Svi sadržaji koji nisu obuhvaćeni obaveznom literaturom biti će objavljeni na internetskoj stranici kolegija: http://sp.medri.hr/studenti |

**Popis dopunske literature:**

|  |
| --- |
| Unesite tražene podatke |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **1. predavanje: Poremećaj rada srca (I dio)**  *Ishodi učenja*: Opisati vrste opterećenja za rad srca. Opisati i objasniti mehanizme prilagodbe srca opterećenju. Razjasniti principe nastanka poremećaja srčanog rada i objasniti osnovne značajke patofiziološkog mehanizma i hemodinamskih posljedica u poremećajima sistoličke ili dijastoličke funkcije srca, poremećajima srčanih zalistaka.  **2. predavanje: Poremećaj rada srca (II dio)**  *Ishodi učenja*: Objasniti osnovne značajke patofiziološkog mehanizma i hemodinamskih posljedica poremećajima srčanog ritma, te ishemijskoj bolesti srca i infarktu miokarda. Objasniti patogenetske mehanizme zatajivanja srca. Opisati razlike između kompenziranog i dekompenziranog srca, te mehanizme i patofiziološke posljedice jednostranog i obostranog zatajenja srca.  **3.predavanje: Poremećaji arterijskog tlaka i protoka krvi.**  *Ishodi učenja*: Definirati arterijsku hipertenziju i hipotenziju. Objasniti podjelu hipertenzija i hipotenzija na osnovu patogenetskog mehanizma. Objasniti osnovne patogenetske posljedice arterijske hipertenzije.  **4. predavanje: Cirkulacijski šok.**  *Ishodi učenja*: Definirati cirkulacijski šok, objasniti podjelu na osnovu mehanizma njegovog nastanka, te stadije cirkulacijskog šoka i njegove posljedice.  **5. predavanje: Poremećaji građe i funkcije krvi i krvotvornih organa (I dio)**  *Ishodi učenja*: Raščlaniti poremećaje eritropoeze, mijelopoeze i limfopoeze. Objasniti etiopatogenetsku podjelu anemija i osnovne značajke pojedinih podvrsta. Objasniti kompenzacijske prilagodbe organizma na anemiju, kao i posljedice anemije. Opisati etiopatogenetki mehanizam i osnovne značajke policitemije i eritrocitoze.  **6. predavanje: Poremećaji građe i funkcije krvi i krvotvornih organa (II dio)**  *Ishodi učenja*: Objasniti uzroke i osnovne značajke kvalitativnih i kvantitativnih poremećaja leukocita. Opisati etiopatogenetske značajke i podjelu leukemija i limfoma. Opisati osnovne poremećaje zgrušavanja krvi (sklonost krvarenjima ili zgrušavanju krvi).  **7. predavanje: Upala**  *Ishodi učenja*: Definirati pojam, te etiologiju upale i upalnog procesa. Objasniti patogenezu lokalnih upalotvornih procesa u akutnoj upali, te sustavne rekcije organizma na upalu. Razjasniti upalostatske mehanizme. Objasniti i opisati kinetiku i patogenezu upalnog procesa, te medijatore upalnog procesa. Objasniti patofiziološke ishode upalnih reakcija.  **8. predavanje: Poremećaji probavnog sustava**  *Ishodi učenja*: Opisati osnovne poremećaje funkcija ždrijela i jednjaka. Objasniti osnovne poremećaje sekrecijskih i motoričkih funkcija želuca, tankog i debelog crijeva. Objasniti patogenezu poremećaja egzokrine funkcije gušterače. Objasniti patofiziološke oblike proljeva. Objasniti mehanizam povraćanja. Definirati i objasniti podjelu, patogenezu i posljedice ileusa.  **9. predavanje: Poremećaji hepatobilijarnog sustava**  *Ishodi učenja*: Opisati etiopatogenezu jetrenih poremećaja. Opisati i raščlaniti poremećaje metaboličkih funkcija jetre, poremećaje lučenja žuči, poremećaje sastava i funkcije žuči, poremećaje zaštitne funkcije jetre, poremećaje protoka krvi kroz jetru. Opisati i raščlaniti etiopatogenezu nastanka ascitesa. Objasniti učinke poremećaja jetrene funkcije na druge organske sustave.  **10. predavanje: Poremećaji respiracije**  *Ishodi učenja*: Opisati poremećaje ventilacije alveola (hipoventilacija, hiperventilacija, opstruktivni i restriktivni poremećaji ventilacije). Opisati poremećaje difuzije plinova. Objasniti poremećaje prometa tekućine i krvotoka u plućima (patogeneza plućnog edema, plućne hipertenzije i plućne embolije). Opisati poremećaje ritma disanja. Definirati i objasniti patogenetski mehanizam respiracijske insuficijencije. Objasniti poremećaje metaboličkih funkcija  pluća. Opisati ulogu respiracije u poremećajima acido-bazne ravnoteže.  **11. predavanje: Poremećaji bubrežnih funkcija (I dio)**  *Ishodi učenja*: Opisati etiopatogenetsku podjelu svih bolesti bubrega. Objasniti kompenzacijske mehanizme održavanja normalne glomerularne filtracije i protoka krvi kroz bubreg. Objasniti patogenetski mehanizam i osnovne poremećaje u prerenalnim bolestima. Objasniti etiopatogenezu renalnih bolesti (glomerulonefritisa, nefrotskog sindroma, pijelonefritisa i tubulointersticijskih bolesti) i osnovne kliničke i laboratorijske značajke.  **12. predavanje: Poremećaji bubrežnih funkcija (II dio)**  *Ishodi učenja*: Opisati etiopatogenezu postrenalnih bolesti i osnovne posljedice. Definirati i objasniti patogenezu akutnog i kroničnog zatajenja bubrega, te stadije kroničnog zatajenja. Objasniti patogenetske mehanizme poremećaja količine i sastava mokraće, te procesa mokrenja. Objasniti ulogu bubrega u poremećajima acido-bazne ravnoteže.  **13. predavanje: Endokrinopatije (I dio)**  *Ishodi učenja*: Objasniti opće principe nastanka endokrinopatija, te njihovu podjelu. Opisati poremećaje izlučivanja hormona, poremećaje regulacije hormonskih sustava, te poremećaje ciljnih tkiva. Opisati i objasniti važnost endokrinopatskih poremećaja u cjelovitom reagiranju organizma. Objasniti osnovne poremećaje lučenja iz adenohipofize i neurohipofize, te štitne žlijezde.  **14. predavanje: Endokrinopatije (II dio)**  *Ishodi učenja*: Objasniti osnovne poremećaje lučenja iz nadbubrežne žlijezde, gušterače, paratireoidnih žlijezda, te spolnih žlijezda.  **15. predavanje: Odabrana poglavlja iz imunologije:reakcije preosjeljivosti i autoimunosti**  *Ishodi učenja*: Objasniti osnovni patogenetski mehanizam reakcija preosjetljivosti i autoimunosti. |

# Popis seminara s pojašnjenjem:

|  |
| --- |
| Seminari nisu predviđeni |

# Popis vježbi s pojašnjenjem:

|  |
| --- |
| Vježbe nisu predviđene |

**Obveze studenata:**

|  |
| --- |
| Nazočnost i sudjelovanje studenta u nastave su obvezni. Sukladno tome provoditi će se provjera nazočnosti studenata na predavanjima. Jedino će opravdani izostanci u okviru dopuštenog, a prema Pravilniku o studiju, biti prihvatljivi. Tijekom trajanja kolegija može se opravdano izostati s najviše 30% nastave.  Tijekom nastave vrednovat će se usvojeno znanje studenta iskazano na parcijalnim testovima te prisutnost na nastavi. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ispit se provodi testom (multiple choice). Pismeni dio sadrži 60 ispitnih pitanja i održava se 60 minuta. Završna ocjena rezultat je uspjeha na pismenom ispitu.  Student ostvaruje uspjeh na temelju riješenih pitanja na testu, od čega za prolaz mora zadovoljiti 50 % pitanja. Konačna ocjena utvrđuje se na temelju apsolutne raspodjele:   |  |  | | --- | --- | | **Konačna ocjena na završnom ispitu** | | | A (90-100%) | izvrstan (5) | | B (75-89,9%) | vrlo-dobar (4) | | C (60-74,9%) | dobar (3) | | D (50-59,9%) | dovoljan (2) | | F (0-49,9%) | nedovoljan (1) |   Prije započinjanja rješavanja zadataka kandidat treba pažljivo pročitati OPĆU UPUTU za rješavanje zadataka koju dobije zajedno s obrascem na kojem odgovore bilježi zacrnjenjem kružića onog slova koje, po mišljenju kandidata, obilježava točan odgovor.   |  |  | | --- | --- | | **I UPUTA**  1. **Koliko iznosi normalna koncentracija Na+ u izvanstaničnoj tekućini? odgovor je (d)**  a) 10 mmol/L  b) 14 mmol/L  c) 100 mmol/L  d) 140 mmol/L  e) 200 mmol/L  Iza svakog od navedenih pitanja ili nepotpune tvrdnje slijedi pet ponuđenih odgovora ili dopuna tvrdnje. Odaberite jednu od pet mogućnosti i zacrnite na formularu za rješavanje kružić koji se odnosi na ono što ste odabrali kao točan odgovor.    Prilikom rješavanja zadataka zacrnite kružić slova kojeg smatrate točnim. Na svako pitanje se mora odgovoriti i to uvijek samo jednim odgovorom, odnosno smije se zacrniti samo jedan kružić. | **II UPUTA**  **1. Koja od navedenih tvrdnji vrijedi za I-prugu? odgovor je (a)**  1. sastoji se samo od aktinskih niti  2. sastavni je dio sarkomere  3. u njezin sastav ulazi i Z-ploča  4. sastoji se od aktinskih i miozinskih niti  Za svaku od navedenih nepotpunih tvrdnji ili pitanja zadana je jedna ili više točnih dopuna ili odgovora. Ako smatrate točnim ponuđene dopune zacrnite na formularu kružić slova:  1,2 i 3 **a** 1 i 3 **b** 2 i 4 **c** 4 **d** 1,2,3,4 **e**  U ovom slučaju točna je kombinacija 1,2 i 3 (a) stoga zaokružujemo: | | **III UPUTA**  **Navedenoj bolesti pridružite njezin odgovarajući patofiziološki poremećaj:**   1. **Cistična fibroza C** 2. **Gaucherova bolest E** 3. **Chediak-Higashiev sindrom D** 4. **Nasljedna sferocitoza A** 5. **Sinovitis B**    1. **manjak ili nepravilna građe spektrina u eritrocitima**    2. **taloženje kristala mokraćne kiseline**    3. **mutacije u epitelnom kloridnom kanalu**    4. **nemogućnost spajanja fagosoma s lizosomom**    5. **nedostatak metaboličkog enzima glukozil-ceramidaze** | **U ovoj skupini pitanja su prvo popisane riječi ili rečenice označeni brojevima pitanja a zatim pojmovi označeni slovima od a do d ili do e. U formularu za rješavanje zadataka treba zacrniti kružić slova koje označava riječ ili rečenicu. Ako npr. smatrate da uz riječ pod brojem 3. ide pojam pod slovom c. zacrnit ćete kružić slova c. Prema tome, rješenja za pitanja, primjerice, od 3 do 7 izgledaju ovako:** | | **IV UPUTA**  **Kemijski sastav izvanstanične tekućine. Svakoj od navedenih tvari odredite odgovarajuću koncentraciju u stanici i izvanstaničnoj tekućini.**  0,5 mmol/L ----- 5,0 mmol/L **a**  10 mmol/L ----- 142 mmol/L **b**  0,5 mol/L ----- 1,2 mmol/L **c**  140 mmol/L ----- 4,0 mmol/L **d**  4,0 mmol/L ----- 103 mmol/L **e**   1. **Na+ B** 2. **K+ D** 3. **Ca++ C** 4. **Cl- E** 5. **glukoza A** | **Na zadatku su neki pojmovi izostavljeni a na njihova mjesta su postavljena slova od a do e. Zatim su popisani pojmovi koji su u zadatku izostavljeni a svaki pojam je označen brojem. Na formularu za rješavanje zadataka treba zacrniti uz broj koji označava pojam kružić slova za koji mislite da u zadatku zamjenjuje taj pojam. Stoga su rješenja za zadatke, primjerice, od 8 do 12 sljedeća:** | |

**Mogućnost izvođenja nastave na stranom jeziku:**

|  |
| --- |
| Ne |

**Ostale napomene (vezane uz kolegij) važne za studente:**

|  |
| --- |
| Detaljni izvedbeni plan i program za kolegij, kao i sve ostale obavijesti vezane uz nastavu nalazi se na SharePoint portalu Zavoda za fiziologiju i imunologiju, Medicinskog fakulteta:  **http://sp.medri.hr/studenti** |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 01.04.2024. | **Ponedjeljak**  **Uskršnji ponedjeljak** NADOKNADA P7 |  |  | Izv. prof. dr. sc. Tanja Grubić Kezele, dr. med. |
| 01.04.2024. | **Ponedjeljak**  **Uskršnji ponedjeljak** NADOKNADA  P10 |  |  | doc. dr. sc. Božena Ćurko-Cofek, dr. med. |
| 01.04.2024. | **Ponedjeljak**  **Uskršnji ponedjeljak** NADOKNADA  P15 |  |  | doc. dr. sc. Tamara Gulić, mag. biol. |
| 02.04.2024. | P1 (8,15 - 9,45) |  |  | Izv. prof. dr. sc. Tanja Grubić Kezele, dr. med. |
| 02.04.2024. | P2 (10,00 - 11,30) |  |  | Prof. dr. sc. Jagoda Ravlić-Gulan, dr. med. |
| 02.04.2024. | P3 (11,45 - 13,15) |  |  | Prof. dr. sc. Gordana Blagojević Zagorac, dr. med. |
| 03.04.2024. | P4 (14,00 - 15,30) |  |  | Izv. prof. dr. sc. Tanja Grubić Kezele, dr. med. |
| 03.04.2024. | P5 (15,45 - 17,15) |  |  | Izv. prof. dr. sc. Tanja Grubić Kezele, dr. med. |
| 03.04.2024. | P6 (17,30 - 19,00) |  |  | Izv. prof. dr. sc. Tanja Grubić Kezele, dr. med. |
| 04.04.2024. | P11 (8,15 - 9,45) |  |  | Izv. prof. dr. sc. Tanja Grubić Kezele, dr. med. |
| 04.04.2024. | P8 (10,00 - 11,30) |  |  | Prof. dr. sc. Vesna Barac-Latas, dr. med. |
| 04.04.2024. | P9 (11,45 - 13,15) |  |  | Prof. dr. sc. Hrvoje Jakovac, dr. med. |
| 05.04.2024. | P12 (14,00 - 15,30) |  |  | Izv. prof. dr. sc. Tanja Grubić Kezele, dr. med. |
| 05.04.2024. | P13 (15,45 - 17,15) |  |  | Izv. prof. dr. sc. Tanja Grubić Kezele, dr. med. |
| 05.04.2024. | P14 (17,30 - 19,00) |  |  | Izv. prof. dr. sc. Tanja Grubić Kezele, dr. med. |

**Popis predavanja:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | Poremećaj rada srca (I dio) | 2 | Z6 |
| P2 | Poremećaj rada srca (II dio) | 2 | Z6 |
| P3 | Poremećaji arterijskog tlaka i protoka krvi | 2 | Z6 |
| P4 | Cirkulacijski šok | 2 | Z6 |
| P5 | Poremećaji građe i funkcije krvi i krvotvornih organa (I dio) | 2 | Z6 |
| P6 | Poremećaji građe i funkcije krvi i krvotvornih organa (II dio) | 2 | Z6 |
| P7 | Upala | 2 | Z6 |
| P8 | Poremećaji probavnog sustava | 2 | Z6 |
| P9 | Poremećaji hepatobilijarnog sustava | 2 | Z6 |
| P10 | Poremećaji respiracije | 2 | Z6 |
| P11 | Poremećaji bubrežnih funkcija (I dio) | 2 | Z6 |
| P12 | Poremećaji bubrežnih funkcija (II dio) | 2 | Z6 |
| P13 | Endokrinopatije (I dio) | 2 | Z6 |
| P14 | Endokrinopatije (II dio) | 2 | Z6 |
| P15 | Odabrana poglavlja iz imunologije: reakcije preosjetljivosti i autoimunost | 2 | Z6 |
|  | **Ukupan broj sati predavanja** | **30** |  |

|  |  |
| --- | --- |
|  | **ISPITNI TERMINI (završni ispit)** |
| 1. | 22.04.2024. |
| 2. | 10.05.2024. |
| 3. | 03.06.2024. |
| 4. | 08.07.2024. |